Det første tallet viser speed til disken og er rangert fra 1 til 14. Disker med lav "speed" trenger mindre kraft for å oppnå den ønskede flygeformen. mens discer med høyere "speed" må ha mere påført kraft fra kasteren for å oppnå den ønskede flighten som discleverandøren viser til for den enkelte disc. Nybegynnere burde ikke overstige 9 i speed før de har litt bedre teknikk. Det neste tallet viser diskens glid. Det vil si evnen den har til å opprettholde luft under svevet. Disker med mer glid er bedre for nye spillere og for å oppnå lengst mulig distanse. Glid er rangert fra 1 til 7. Det tredje tallet i rekken beskriver diskens tendens til å svinge til høyre i innledningen av svevet ved bruk av overarmskast. En disk med +1 verdi er mest stabil, mens en disk med verdi -5 vil svinge mest. Det siste tallet viser diskens tendens til å skjære til venstre i slutten av svevet ved overarmskast. Fade er rangert fra 0 til 5. En disk med verdien 0 vil avslutte forholdsvis rett, mens en disk med verdi 5 vil skjære ut i slutten.